**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saskaņā ar Ministru kabineta 2009. gada 22. decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”;

2. Pļaviņu novada pašvaldības 2017. gada 6. aprīļa vēstule Nr. 1-5-53/17/316 “Par finanšu līdzekļu piešķiršanu”;3. Salas novada pašvaldības 2017. gada 4. aprīļa vēstule Nr.4.15/17/315-N “Par līdzekļu pieprasījumu neparedzētiem gadījumiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Salas novada pašvaldības iesniegto informāciju, laika posmā no 2017. gada 6. marta līdz 15. martam pavasara plūdu rezultātā ir cietis Salas novada pašvaldības tilts pār Sakas upi uz autoceļa S1 Skudras - Galejas – Leicāni 0,00 – 5,18 kilometrā. Salas novada pašvaldības izveidotā komisija konstatēja, ka ledus iešanas rezultātā pa Sakas upi tiltam uz pašvaldības autoceļa S1 Skudras - Galejas – Leicāni ir redzami deformācijas šuves bijājumi un pieguļošā asfaltbetonā izveidojušās plaisas. Līdz ar to nepieciešams veikt deformācijas šuvju remontu un asfaltbetona seguma nomaiņu uz tilta un pieejās.Pamatojoties uz Salas novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar 2017. gada pavasara plūdu radīto postījumu novēršanu kopā ir nepieciešami finanšu līdzekļi 112 745 *euro* apmērā. Pašvaldība apņemas nodrošināt līdzfinansējumu 33 823 *euro* apmērā, kas ir 30 procenti no postījumu novēršanai nepieciešamās summas. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 78 922 *euro* apmērā.Pamatojoties uz Pļaviņu novada pašvaldības iesniegto informāciju, laika posmā no 2017. gada 9. marta līdz 13. martam pavasara plūdu rezultātā Pļaviņu novada pašvaldības sociālās aprūpes centra “Pļaviņas” ēkai un piebūvei Daugavas ielā 54, Pļaviņās bojāti pamati un lievenis, kā arī pie ēkas esošais stāvlaukums, kuram izskalots bruģis 45,5 m2 platībā. Līdz ar to nepieciešams veikt minētās ēkas, piebūves lieveņa un stāvlaukuma atjaunošanu. Saskaņā ar Ministru kabineta 2009. gada 22. decembra noteikumu Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 9. punktu, Pļaviņu novada pašvaldība sociālās aprūpes centram “Pļaviņas” Daugavas ielā 54, Pļaviņās radīto zaudējumu novēršanai Pļaviņu novada pašvaldība nenodrošina līdzfinansējumu. Pavasara plūdu laikā Dignas ielai Pļaviņās tika bojāta ceļa klātne – izveidojās izskalojumi un bojāta asfalta virsma. Līdz ar to nepieciešams veikt Dignas ielas Pļaviņās virsmas atjaunošanu.Applūstot Daugavas upei, tika applūdināta dzīvojamā māja Lielā Krasta ielā 11 Pļaviņās. Rezultātā tika bojāti minētās mājas pamati, akmens lievenis un bojātas ārsienas. Līdz ar to nepieciešams veikt dzīvojamās mājas Lielā Krasta ielā 11 Pļaviņās pamatu, lieveņa un ārsienu atjaunošanu.Plūdu laikā Pļaviņās Torņupītei bojātas caurtekas, kas savieno Torņupīti un Daugavu – sagrauts caurtekas gala stiprinājums, bojāts krasta akmens mūra stiprinājums, redzami mūra bojājumi un plaisas, kā arī izveidojušies virszemes rāvumi un nobrukumi. Līdz ar to nepieciešams veikt Torņupītes krasta akmens mūra stiprinājuma un trotuāra nobrukuma atjaunošanu.Pavasara plūdu laikā Jaunā Krasta ielai Pļaviņās pretī īpašumam Daugavas iela 54a izskalota ceļa daļa. Rezultātā aizbrukuši ceļa joslā esošie novadgrāvji 220 m garumā, kā arī sabrukusi un pārplūdusi Jaunā Krasta ielā esošā lietus kanalizācijas aka. Līdz ar to nepieciešams veikt Jaunās Krasta ielas Pļaviņās ceļa klātnes atjaunošanu, novadgrāvju attīrīšanu no grunts un lietus kanalizācijas akas noregulēšana līdz projektētajai augstuma atzīmei.Plūdu laikā tika applūdināts iekšpagalms, skeitparks un Mūzikas skolas ēka Daugavas ielā 50 Pļaviņās. Rezultātā bojāta skeitparka pamatu daļa un virsmas klājums, izskalotas iekšpagalma zaļās zonas taciņu pamatnes, bojāts iekšpagalma asfalta segums 98 m2 un 68 m2 platībā. Mūzikas skolas darba aizsardzības un siltummezgla telpai bojāts grīdas segums. Līdz ar to nepieciešams veikt piebrauktuves pie stāvlaukuma, skeitparka, zaļas zonas taciņu un Mūzikas skolas telpu atjaunošanu.Pamatojoties uz Pļaviņu novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar 2017. gada pavasara plūdu radīto postījumu novēršanu kopā ir nepieciešami finanšu līdzekļi 85 295 euro apmērā. Pašvaldība apņemas nodrošināt līdzfinansējumu 24 214 euro apmērā. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 61 081 euro apmērā.Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai 140 003 *euro* pārskaitīšanai pašvaldībām, lai segtu izdevumus, kas saistīti ar 2017. gada pavasara plūdu radīto postījumu novēršanu pašvaldību īpašumā vai valdījumā esošajiem infrastruktūras objektiem, tai skaitā:1. Pļaviņu novada pašvaldībai – 61 081 *euro*,2. Salas novada pašvaldībai – 78 922 *euro*. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Finanšu ministrija. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | +140 003 |  |  |  |
| 2.1. valsts pamatbudžets | 0 | +140 003 |  |  |  |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | -140 003 |  |  |  |
| 3.1. valsts pamatbudžets | 0 | -140 003 |  |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | +140 003 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 7310 valsts budžeta uzturēšanas izdevumu transferti pašvaldībām noteiktam mērķim. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II., IV., V., VI. sadaļa – projekts šīs jomas neskar.*

Vides aizsardzības un reģionālās attīstības

ministrijas ministrs K.Gerhards

Maija Brunava, 67026442

maija.brunava@varam.gov.lv